Előterjesztés Zalakaros Város Önkormányzata Képviselő-testülete 2024. október 8-án tartandó alakuló ülésére

Tárgy: Önkormányzat kapcsolatrendszeréről tájékoztató, az önkormányzati képviselet kijelölése 

Előterjesztést készítette: Tulok Anett jegyző
Tisztelt Képviselő-testület! 

Zalakaros Város Önkormányzata Képviselő-testületének a Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelete 3. § (4) bekezdése alapján a település hazai kapcsolatai:

a) Az Önkormányzat hivatalos kapcsolatot tart fenn Magyarországon:

aa) Kisvárosok Szövetsége

ab) Balatoni Szövetség

ac) Fürdővárosok Szövetsége

ad) Zalai Borút Egyesület

ae) Egészséges Városok Kárpát-medencei Egyesülete

af) 2022. január 1-jétől a Települési Önkormányzatok Országos Szövetsége

ag) Innovativ Dél-Zalai Vidékfejlesztési Egyesület

ah) Zalaispa Hulladékgazdálkodási Társulás

ai) Zalakarosi Turisztikai Egyesület

aj) Zalakaros Kistérség Többcélú Társulása

ak) Dél-Zala Hulladékgazdasági Társulás
A képviselő-testület - ciklusonként - határozataiban jelölte meg azon képviselők nevét, akik a korábbi ciklusban a polgármestert – akadályoztatása esetén – képviselték.
A polgármester valamennyi esetben eseti, ad-hoc jelleggel szintén adhat meghatalmazást a helyettesítésre.

Az előterjesztéshez mellékletként csatolásra került 2 db Zalaispa Hulladékgazdálkodási Társulás (Önkormányzati Társulás a Nyugat-Balaton és Zala folyó medence Nagytérség Települési Szilárdhulladékai Kezelésének Korszerű Megoldására) megkeresés a delegálásról.
 Határozati javaslat:
I. Zalakaros Város Önkormányzatának Képviselő-testülete az alábbi regionális érdekképviseleti szervekkel való kapcsolattartásra a Polgármestert, a Polgármester akadályoztatása esetén 



1. Czimondor Nándor alpolgármestert jelöli ki az alábbi szervezetekben: 

· Dél-Zala Hulladékgazdálkodási Társulás

· Kisvárosok Szövetsége

· Balatoni Szövetség                                       

· Zalai Borút Egyesület            

· Zalakaros Kistérség Többcélú Társulása      

· Dél-Zalai Vízmű Zrt.   

· Magyar Fürdővárosok Szövetsége 
· Települési Önkormányzatok Országos Szövetsége

2. Vlasicsné Dörgönye Márta képviselőt jelöli ki az alábbi szervezetekben: 

· Egészséges Városok Kárpát-medencei Egyesülete          

3.  Kötő Attila képviselőt jelöli ki az alábbi szervezetekben: 
      -   Innovatív Dél-Zala Vidékfejlesztési Egyesület (Leader)
Polgármester felhatalmazása alapján állandó képviselet az alábbi szervezetekben:
· Zalakarosi Turisztikai Egyesület                 Czimondor Nándor alpolgármester

II. Zalakaros Város Önkormányzat Képviselő-testülete az „Önkormányzati Társulás a Nyugat-Balaton és Zala folyó medence Nagytérség Települési Szilárdhulladékai Kezelésének Korszerű Megoldására” (8798 Zalabér, 3096/12 hrsz) megnevezésű önkormányzati társulás
1. Operatív Bizottságába Czirákiné Pakulár Judit polgármestert delegálja; a delegált tag -akadályoztatása esetén- állandó helyetteseként Kötő Attila képviselőt delegálja.

2. Társulási Tanácsába Czirákiné Pakulár Judit polgármestert delegálja. A delegált tag -akadályoztatása esetén- állandó helyetteseként Kötő Attila képviselőt delegálja.

III. Zalakaros Város Önkormányzat Képviselő-testülete felkéri a polgármestert, hogy gondoskodjon arról, hogy a határozatban megnevezett szervezetek értesítése megtörténjen - Zalakaros Város Önkormányzata nevében a képviseletére jogosultakról.
IV. A kijelölt képviselő akadályoztatása, valamint a polgármester által történő képviselet ellátása esetén a polgármester eseti megbízásával az általa meghatározott képviselő is elláthatja a szervezetben való képviseletet.
Határidő:            azonnal
Felelős:               polgármester 
Operatív felelős: Bodor Johanna igazgatási ügyintéző – érintett szervezetek értesítése

Zalakaros 2024.10.03.
                                                                               


 Czirákiné Pakulár Judit
                                                                              



  polgármester

